armvectores/hy_wikipedia_2023 huggingface dataset:
Շերիդան շրջան (Նեբրասկա)

Անվան այլ կիրառումների համար տե՛ս՝ Շերիդան շրջան (այլ կիրառումներ)Շերիդան շրջան (անգլ.՝ Sheridan County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 6.322 կմ² է, բնակչությունը՝ 6.198 մարդ (2010 թ. տվյալներով)։ Շրջկենտրոնն է Ռաշվիլ բնակավայրը։ Կազմավորվել է 1885 թ.։
Մեչնիկովո (գյուղ, Ալշեևսկի շրջան)

Անվան այլ կիրառումների համար տե՛ս՝ ՄեչնիկովոՄեչնիկովո (ռուս.՝ Мечниково, բաշկիրերեն՝ Мечниково), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 543 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կունդել

Կունդել (ռուս.՝ Кундель), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Մեծ Տազ գետի աջ ափին՝ 12 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն պատկանում է Վերին Օբի ավազանային շրջանին, գետի ջրատնտեսային տեղամասը՝ Կոնդոմա, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սենտ Ռամե

Սենտ Ռամե (ֆր.՝ Sainte-Ramée), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Միրամբո կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17390։


== Բնակչություն ==
Համայնքի բնակչությունը 2010 թվականին կազմում էր 140 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սենտ Ռամեի վիճակագրության ազգային ինստիտուտ (ֆր.)
Ցարևիչի

Ցարևիչի (ռուս.՝ Царевичи, ֆիններեն՝ Tsarevitsi), գյուղ Ռուսաստանի Կարելիայի հանրապետության Պրիօնեժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեսանտային նավեր

Դեսանտային նավեր, ծովային դեսանտներ փոխադրող և ափ հանող վերջրյա մարտանավերի կարգ։ Ըստ նշանակման լինում են մեծ, միջին ու փոքր դեսանտային նավեր և կատերներ։ ԱՄՆ-ում, Մեծ Բրիտանիայում, Ֆրանսիայում և այլ երկրներում դեսանտային նավերը լինում են ունիվերսալ, հետևակայիև և տանկային, կան նաև դեսանտային, փոխադրովի նավանորոգարաններ, ուղղաթիռակիրներ և այլն։ Ժամանակակից դեսանտային նավերը ունեն փոքր թաղվածք, դեսանտային տախտակամածի ու ներքին զետեղարանների մեծ տարողություն, կարող են դեսանտներ ընդունել և իջեցնել սարքավորված (նավահանգիստ, նավակայան) ու չսարքավորված (լողափ, ջրադաշտ և այլն) ափերում, փոթորկի ժամանակ հաղթահարել մեծ հեռավորություն։ Դեսանտային նավերի տակտիկա-տեխնիկական ցուցանիշները կախված են նրանց նշանակումից (ամերիկյան խոշոր տանկա-դեսանտային նավերի ջրատարողությունը չորսից ութ հազար տոննա է, արագությունը՝ 22-37 կմ/ժ, տարողությունը՝ չորս դեսանտային կատեր, երեսուն տանկ, հինգ հարյուրից յոթ հարյուր մարդ)։ Բոլոր դեսանտային նավերն ինքնապաշտպանության համար զինվում են հրետանիով (գլխավորապես զենիթային)։ Դեսանտային գործողությունների ժամանակ գործում են նավատորմի մարտանավերի և ավիացիայի պաշտպանությամբ։
(5214) Օոզորա

(5214) Օոզորա (անգլ.՝ Oozora), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 13-ին Ացուշի Տակահաշիի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,187854 ա. մ., առավելագույնը մոտենում է 1,9605 ա. մ. հեռավորության վրա և հեռանում 2,4153 ա. մ.։ Արեգակի շուրջ մեկ ամբողջական պտույտ է կատարում 1182,02 երկրային օրվա ընթացքում, իր ուղեծրով շարժվելով միջինում 0,304563 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5214) Օոզորա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բրիշ (գյուղ, Բելորեցկի շրջան)

Անվան այլ կիրառումների համար տե՛ս՝ Բրիշ (այլ կիրառումներ)Բրիշ (ռուս.՝ Бриш, բաշկիրերեն՝ Береш), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 279 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աղդաղ (լեռնագագաթ, Զանգեզուրի լեռնաշղթա)

Անվան այլ կիրառումների համար տե՛ս՝ Աղդաղ (այլ կիրառումներ)Աղդաղ (ադրբ.՝ Ağdağ), լեռնագագաթ Ադրբեջանի Օրդուբադի շրջանում, Զանգեզուրի լեռնաշղթայի հարավային հատվածում, Գազանալեռի (3829 մ) ստորին հարևան լեռն է, Օրդուբադ քաղաքից մոտ 35 կմ հյուսիս-արևելք։ Բարձրությունը 3499 մ։ Գագաթը գտնվում է Նորակերտ գյուղից 5,2 կմ արևելք-հարավարևելքում։


== Ծանոթագրություններ ==
Օզերկի (գյուղ, Ստանովլյանսկի շրջան)

Անվան այլ կիրառումների համար տե՛ս՝ ՕզերկիՕզերկի (ռուս.՝ Озерки), գյուղ Ռուսաստանի Լիպեցկի մարզի Ստանովլյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խանություն

Խանություն, ֆեոդալական իշխանություն խանի գլխավորությամբ Մերձավոր և Միջին Արևելքում։ XVIII դ. կեսին և XIX դ. սկզբին խանություն եղել են նաև Պարսկաստանի տիրապետության տակ գտնվող Արևելյան Հայաստանում՝ Երևանի, Նախիջևանի և Ղարաբաղի տարածքներում։
Հայ գերիներն Ադրբեջանում

Հայ գերիներն Ադրբեջանում` Հայաստանի Հանրապետության, Արցախի Հանրապետության քաղաքացիներ կամ սփյուռքի ներկայացուցիչներ, ովքեր Արցախյան պատերազմից ի վեր գերևարվել են Ադրբեջանի կողմից։ Արցախյան պատերազմից առ այսօր գերեվարվելուց հետո չկա որևէ տեղեկություն շուրջ 1000 հայերի մասին։


== Վիճակագրություն ==
Ըստ Անհետ կորած ազատամարտիկների խորհուրդ» ՀԿ նախագահ Ռիմա Առաքելյանի՝ Արցախյան պատերազմի օրերին շուրջ 1000 հայ, ովքեր գերեվարվել են Ադրբեջանի կողմից, անհետ կորել են։ Միայն 90-ի մասին այսօր կան տեղեկութուններ։ Դրանցից մեկը հենց Ռիմա Առաքելյանի որդին է, ով նկատվել է 2008-ին հրապարակված մի տեսանյութում, ինչի կապակցությամբ Առաքելյանը հույս է հայտնում, որ մի օր որդին նույնպես կվերադառնա։ Գերի ընկած հայերի վերադարձը իրենից ներկայացնում է չափազանց բարդ գործընթաց, ու որևէ մեկին հետ վերադարձնելը պահանջում է ահռելի ջանքեր։


== Վերջին տարիների գերիները ==


== Անհետ կորածների օր ==
Հունվարի 29-ը Հայաստանում հայտարարված է որպես անհետ կորածների օր։


== Ծանուցումներ ==
Ֆրանչեսկո Պրիմատիչչո

Ֆրանչեսկո Պրիմատիչչո (իտալերեն՝ Francesco Primaticcio, Բոլոնիացի մականունով, իտալերեն՝ il Bologna, ապրիլի 30, 1504, Բոլոնիա, Պապական մարզ - 1570, Փարիզ), իտալացի գեղանկարիչ, քանդակագործ և ճարտարապետ, աշխատել է Իտալիայում և Ֆրանսիայում:


== Կենսագրություն և ստեղծագործություն ==
Սովորել է Մանտովա Ջուլիո Ռոմանոյի մոտ, 1532 թվականից սկսած աշխատել Ֆրանցիսկոս I արքունիքում։ Իտալական և ֆրանսիական մաներիզմի խոշորագույն ներկայացուցիչներից է։ Մասնակցել է Ֆոնտենբլոյի պալատի որմնանկարների ստեղծմանը։ Գործընկերոջ` Ռոսո Ֆիորենտինոյի մահից հետո (1540) գլխավորել է արվեստագետների մի խումբ, որոնք աշխատում էին թագավորական կալվածքում (այսպես կոչված «Ֆոնտենբլոյի դպրոցում»)։ Այդ պաշտոնը նա զբաղեցնում էր նաև հաջորդ արքաների օրոք, ընդհուպ մինչև Շառլ IX Վալուան: Կյանքի վերջին տարիներին զբաղվեց ճարտարապետությամբ: Նրա աշխատանքների թվում է ավարտին չհասցված Վալուա մատուռը` Սեն Դենի աբբայությունում, որն ավերվել է 1719 թվականին։


== Պատկերասրահ ==

		
		
		
		


== Գրականություն ==
Primaticcio: un bolognese alla corte di francia-ին. Milano: 5 continents, 2005
Frommel S., Bardati F. Francesco Primaticcio architetto. Milano: Electa, 2005


== Ծանոթագրություններ ==


== Հղումներ ==
Աշխատանքներն աշխարհի թանգարաններում
Ֆոնտենբլո պալատի կայքը Archived 2006-06-17 at the Wayback Machine.
Կոկոսյան կղզիների դրոշ

Կոկոսյան կամ Քիլինգ կղզիների դրոշը ստեղծվել է 2003 թվականին, սակայն պաշտոնապես ընդունվել է 2004 թվականի ապրիլի 6-ին։


== Ծանոթագրություններ ==


== Արտաքին հղումներ ==
Տեղեկություններ դրոշի մասին Flags of the World կայքում։
Լիլիթ (բանաստեղծուհի)

Լիլիթ (Լիլիթ Համլետի Աղագյուլյան, մարտի 11, 1963(1963-03-11), Երևան, Հայկական ԽՍՀ, ԽՍՀՄ), հայ բանաստեղծ, արձակագիր, թարգմանիչ։ Հայաստանի գրողների միության անդամ։


== Կենսագրություն ==
Լիլիթ Աղագյուլյանը ծնվել է 1963 թվականի  մարտի 11-ին Երևանում, ֆիզիկոս Համլետ Աղագյուլյանի և բանաստեղծուհի Մետաքսեի ընտանիքում։ Ավարտել է Երևանի Խաչատուր Աբովյանի անվան հայկական պետական մանկավարժական ինստիտուտի բանասիրական ֆակուլտետը։ 1987—1992 թվականներին աշխատել է «Արևիկ» հրատարակչությունում որպես խմբագիր, 1992 թվականից՝ ՀԳՄ-ում որպես գրական բաժանմունքների համակարգող, ՀԳՄ նախագահի մշակույթի և գրահրատարակչական աշխատանքների գծով օգնական, աշխատել է «Նիգ-Ապարան» հասարակական կազմակերպությունում։ Լիլիթի բանաստեղծությունները տպագրվել են Հայաստանի և արտերկրի մամուլում։ Գրել է նաև մանուկների համար։ 


== Ստեղծագործական ուղի ==
Հրատարակվել են Լիլիթի «Սիրո մանանա» (1992), «Հոգի և մարմին» (1999), «Աստծո պատվիրանը» (մանկական, 2002), «Հոգու ներկայացում» (2004], «Հայոց տառերի հեքիաթը» (2012) գրքերը։ Ռուսերենից թարգմանել է Հելենա Կրիժանովա-Բրինձովայի «Դուշան» մանկական վիպակը (1989)։


== Անդամակցություն ==
Հայաստանի գրողների միության անդամ
Հայաստանի Հանրային խորհրդի անդամ


== Մրցանակներ ==
Հանրապետական մրցանակ՝ լավագույն երգի տեքստի համար, 1989
ՀԳՄ Ավետիք Իսահակյանի անվան մրցանակ՝ «Սիրո մանանա» ժողովածուի համար, 1992
ՀՀ ՊՆ պատվոգիր և դիպլոմ, 1996
1996 թվականին մասնակցել է ՀԳՄ մրցույթին և արժանացել Վիեննայում Հովհաննես Շիրազի անունը կրող դպրոցի օրհներգը գրելու պատվին


== Երկեր ==
Դուշան։ Վիպակ։ Թարգմանություն ռուսերենից։ Հելենա Կրիժանովա-Բրինձովա, 1989։ ISBN 5-8077-01-99-2
Սիրո մանանա։ 1992, Երևան։ Նաիրի։ ISBN 5-550-00811-4
Հոգի և մարմին։ 1999, Նաիրի։ ISBN 5-550-01136-0
Աստծո պատվիրանը։ 2002։ ISBN 99930-2-314-0
Հոգու ներկայացում։ 2004։ ISBN 99941-34-78-7
Հայոց տառերի հեքիաթը։ 2012։ ISBN 978-9939-819-26-6
Հեքիաթներ (Երկնքից իջած մանանա)։ 2015։ ISBN 978-5-540-02382-5
Սիրո շնչառություն։ Բանաստեղծությունների ժողովածու։ 2019։


== Ծանոթագրություններ ==
Ծնկաձև լիսեռ

Ծնկաձև լիսեռ, առանցքակալների վրա հենվող մեկ կամ մի քանի ծնկներից և մի քանի համառանցք հիմնական վզիկներից բաղկացած լիսեռ։ Յուրաքանչյուր ծունկ ունի երկու այտ և մեկ վզիկ՝ շարժաթևի միացման համար։ Շարժաթևի վզիկների առանցքները ծնկաձև լիսեռի առանցքի նկատմամբ շեղված են։ Ծնկաձև լիսեռը շուռտվիկային մեխանիզմի պտտվող օղակն է։ Կիրառվում է մխոցային շարժիչներում, պոմպերում, կոմպրեսորներում, դարբնոցամամլիչային մեքենաներում։ Ծնկաձև լիսեռները պատրաստում են ածխածնային և լեգիրացված պողպատներից  կամ բարձրամուր թուջից։ Պարզագույն ծնկաձև լիսեռ կարելի է համարել շուռտվիկը։
(7422) 1992 LP

(7422) 1992 LP, աստերոիդ աստերոիդների հիմնական գոտում։ Հայտնաբերվել է 1992 թվականի հունիսի 3-ին Գրեգորի Լեոնարդի կողմից Պալոմարում։
Միջին հեռավորությունը Արեգակից կազմում է 2,257984 ա. մ., առավելագույնը մոտենում է 1,8466 ա. մ. հեռավորության վրա և հեռանում 2,6694 ա. մ.։ Արեգակի շուրջ մեկ ամբողջական պտույտ է կատարում 1239,31 երկրային օրվա ընթացքում, իր ուղեծրով շարժվելով միջինում 0,290484 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7422) 1992 LP աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կադմոս (այլ կիրառումներ)

Կադմոս, կարող է վերաբերել

Կադմոս, ըստ ավանդության՝ հայ ժողովրդի անվանադիր Հայկ Նահապետի թոռը, Արամանյակի որդին։
Կադմոս, հին հունական առասպելական հերոս։
Ֆուտբոլի Անգլիայի գավաթ 1952-53

Ֆուտբոլի Անգլիայի գավաթ 1952-53 (անգլ.՝ 1952-53 FA Cup), Ֆուտբոլի Անգլիայի գավաթի 72-րդ խաղարկությունն է, որում հաղթեց «Բլեքպուլ» ֆուտբոլային ակումբը։


== Եզրափակիչ ==
Էժեն Քորբեն

Էժեն Քորբեն (ֆր.՝ Jean-Baptiste Eugène Corbin, փետրվարի 26, 1867(1867-02-26), Նանսի - նոյեմբերի 3, 1952(1952-11-03), Նյոյի սյուր Սեն, Սենա, Ֆրանսիա), ֆրանսիացի բիզնեսմեն և կոլեկցիոներ, ով եղել է գլխավոր հովանավորը Նանսի Դպրոցում մոդեռնի շարժմանը և մեծ դեր է խաղացել այդ խմբում։ Նրա տունը այժմ դարձել է Նանսի դպրոցի թանգարան։ Եղել է Magasins Réunis-ը հիմնադրող Անտուան Քորբենի որդին։ 


== Տես նաև ==
Նանսի դպրոցի թանգարան


== Ծանոթագրություններ ==


== Արտաքին հղումներ ==
Էժեն Քորբենի կենսագրույունը l'École de Nancy կայքում
Մոդեռն նանսի Archived 2010-12-07 at the Wayback Machine.
Շվարցախ Նաբուրգ

Շվարցախ Նաբուրգ (գերմ.՝ Schwarzach bei Nabburg), կոմունա Գերմանիայում՝ Բավարիա երկրամասի Շվանդորֆ շրջանում։
Ենթարկվում է Վերին Պֆալցի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 1521 մարդ։ Զբաղեցնում է՝ 27,37 կմ² տարածք։ Պաշտոնական կոդ 09 3 76 162։


== Ծանոթագրություններ ==
Պլիկա

Պլիկա (էստ․՝ Plika), գյուղ Էստոնիայի Վալգամաա նահանգի Պուկա շրջանում։
2011 թվականի տվյալներով գյուղում բնակվում էր 27 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Զանգվածային սպանություններ Հանաուում (2020)

Կրակահերթ Գերմանիայի Հանաու քաղաքի երկու նարգիլե-սրճարանում։ Դեպքը  տեղի է ունեցել 2020 թվականի փետրվարի 19-ին, ինչի արդյունքում զոհվել է 11 և վիրավորվել 5 մարդ։


== Պատմություն ==
Փետրվարի 19-ի երեկոյան Հանաու քաղաքի  նարգիլե-սրճարաններից մեկը ներխուժեց մի տղամարդ և սկսեց կրակել սրճարանում գտնվողների վրա՝ սպանելով երեքին, որից հետո դիմել է փախուստի և  հայտնվել մեկ այլ նարգիլե-սրճարանում, որտեղ էլ սպանել է ևս  5 այցելուի։ Մի քանի ժամ անց մահացել է   կրակոցներից արձակած  վիրավորներից մեկը։  Ժամեր անց ոստիկանությունը սեփական բնակարանում հայտնաբերել էր կասկածյալի, ինչպես նաև նրա 72 տարեկան մոր դին։
Սպանվածներից երեքը Գերմանիայի քաղաքացիներ են (երկու քուրդ, մեկ գնչու), երկուսը՝ Թուրքիայի, մեկը՝ Բուլղարիայի, մեկը՝ Ռումինիայի։ Ութերորդ զոհը ծնունդով Բոսնիա և Հերցեգովինա  էր։ Իններորդը երկքաղաքացի էր՝ Աֆղանստանի  և Գերմանիայի։
Ենթադրվում է, որ սպանություններ  կատարելուց հետո նա գնդակահարել է մորը, հետո ինքնասպան  եղել։
Սպանության մեջ կասկածվող 43-ամյա Տոբիաս Ռատիենը, որը որսորդական հրազեն պահելու իրավունք ուներ, ենթադրվում է, որ եղել է  ծայրահեղ աջ նեոազգայնական գաղափարների կրող,  սպանություններ գործելուց  առաջ նա ՅուԹյուբում անգլերեն  տեսաերիզ էր տեղադրել, որն անվանել էր «անհատական ուղերձ ԱՄՆ բոլոր բնակիչներին»։ Ուղերձը որևէ բռնություն իրականացնելու գործողություն չի պարունակում։
Փետրվարի 21-ին Գերմանիայի ներքին գործերի նախարար Խորստ Զեեխոֆերը հայտնել է, որ «Հանաուի հանցագործությունը միանշանակ ռասիզմի հողի վրա կատարված ահաբեկչություն է»։


== Արձագանք ==
Զանգվածային սպանությունների հետ կապված՝ Գերմանիայի կանցլեր Անգելա Մերկելը չեղյալ է հայտարարել դեպի Լեոպոլդինա ուղերթը։ Նրան այնտեղ փոխարինել է  նախարար Հենդրիկ Հոփենշտեդտը։
2020 թվականի  փետրվարի 20-ին Գերմանիայի նախագահ Ֆրանկ-Վալտեր Շթայնմայերը այցելել է Հանաու և ծաղկեպսակ  դրել երկու նարգիլե սրճարաններում, որտեղ մահացել են 9 մարդ։


== Ծանոթագրություններ ==
Ռոզա Գրիգորյան (բանասեր)

Անվան այլ կիրառումների համար տե՛ս՝ Ռոզա Գրիգորյան (այլ կիրառումներ)Ռոզա Հայրապետի Գրիգորյան (հունվարի 25, 1931(1931-01-25), Նոր Բայազետ, Հայկական ԽՍՀ, ԱԽՖՍՀ, ԽՍՀՄ - օգոստոսի 13, 2003(2003-08-13), Երևան, Հայաստան), բանասեր-բանագետ։ Բանասիրական գիտությունների դոկտոր (1996)։


== Կենսագրություն ==
1953 թվականին ավարտել է Երևանի պետական համալսարանը։ 1960-2003 թվականներին եղել է ՀՀ ԳԱԱ հնագիտության և ազգագրության ինստիտուտի առաջատար գիտաշխատող։
Առաջինն է ուսումնասիրել հայ մանկական բանահյուսությունը։ Գրիգորյանի մշակմամբ լույս է տեսել «Մանկապատում» բանաստեղծությունների ժողովածուն։


== Երկեր ==
Հայ ժողովրդական օրորոցային և մանկական երգեր, ժողովածու, 1970։
Հայ ժողովրդական հեքիաթներ, հ. 8, 1977 (համահեղինակ)։
Գեղարքունիք, 1983։
Սասնա ծռեր, 7 նորահայտ պատումներ, 2000։
Հայ մանկական բանահյուսությունը, 2002։


== Ծանոթագրություններ ==
Տոթ Գաբրիելա

Տոթ Գաբրիելա, առավել հայտնի որպես Տոթ Գաբի (հունգ.՝ Tóth Gabi, հունվարի 17, 1988(1988-01-17), Tapolca, Վեսպրեմ, Հունգարիա), հունգարացի երգչուհի։
Գաբին երգարվեսում իր կարիերան սկսել է 2004 թվականին իսկ մեկ տարի անց՝ 2005 թ.-ին թողարկել է իր առաջին ալբոմը։ Երկրորդ ալբոմը թողարկել է 2010 թվականին։


== Սկավառակագրություն ==


=== Ալբոմներ ===
2005 - Fekete Virág
2010 - Elég volt!


=== Տեսահոլովակներ ===
2005 - Fekete Virág
2006 - Vágyom rád
2007 - Szívemet adnám
2007 - Élünk ahogy bárki
2008 - Érte megérte
2008 - Kell még valami
2009 - Tiszta fejjel
2009 - Valami Amerika Még
2009 - Salalla
2009 - Mi a szívemen, a számon
2010 - Elég volt!
2011 - Jöjj még
2012 - Nem kell végszó
2012 - Hív az élet
Վարվարովկա (գյուղ, Ռուբեժնու գյուղական խորհուրդ)

Անվան այլ կիրառումների համար տե՛ս՝ ՎարվարովկաՎարվարովկա (ուկրաիներեն՝ Варварівка), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1790 թվականին։
2001 թվականի տվյալներով Վարվարովկա գյուղում բնակվում էր 23 մարդ։ Բնակավայրը զբաղեցնում է 0,644 կմ² տարածք։ Բնակչության խտությունը կազմում էր 35,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իսրայելի բաց համալսարան

Իսրայելի բաց համալսարան, ԻԲՀ (եբրայերեն՝ האוניברסיטה הפתוחה‎), Իսրայելի պետության ութ համալսարաններից մեկը, որը ճանաչված է Կրթության նախարարության Բարձրագույն կրթության խորհրդի կողմից։ Համալսարանի առանձնահատկությունը նրա մեջ է, որ այնտեղ դասընթացները անցնում են դիստանցիոն ուսուցման սկզբունքով։
Համալսարանի գաղափարը ի հայտ է եկել 1971 թվականին բրիտանական բաց համալսարանի օրինակով։ Համալսարանի հիմնադրման ամսաթիվն է համարվում 1974 թվականի ապրիլի 14-ը, 1976 թվականի հոկտեմբերի 17-ից անց է կացել առաջին դասը։ 1980 թվականին համալսարանը պաշտոնապես բուհ է ճանաչվել և ստացել է շրջանավարտներին բակալավրի աստիճան տալու իրավունքը։ 1982 թվականին 41 շրջանավարտ ստացել է բակալավրի դիպլոմը։


== Արտաքին հղումներ ==
Պաշտոնական կայք
Կալիֆոռնիական համալսարան Սանտա Կրուսում

Կալիֆոռնիական համալսարան Սանտա Կրուսում (անգլ.՝ University of California, Santa Cruz, UCSC), Կալիֆոռնիայի համալսարանական համակարգի համալսարաններից մեկը։ Գտնվում է Սան Ֆրանցիսկոյից 120 կմ դեպի հարավ, Խաղաղօվկյանոսյան և Մոնոտերե ծովածոցյան տեսարանով՝ Սանտա Կրուս քաղաքում։ Համալսարանն անցկացնում է բակալավրի 63 ծրագիր, 35 ծրագիր մագիստրատուրայի ուղղությամբ և 33՝ ասպիրանտուրայի համար։


== Հայտնի շրջանավարտներ ==
Սանտա Կրուսի հայտնի շրջանավարտներ
		
		
		
		
		
		
		
		
		


== Ծանոթագրություններ ==


== Արտաքին հղումներ ==
{{{1}}} Կալիֆոռնիական համալսարան Սանտա Կրուսում. պաշտոնական կայք
UC Santa Cruz Athletics website
Քուինս հաուս

Քուինս հաուս (անգլ.՝ Queen’s House, «թագուհու տուն»)՝ ոչ մեծ երկհարկանի շենք նվազագույն դեկորով։ Կառուցվել է թագուհի Աննա Դանիացու համար 1614-1617 թվականներին Գրինվիչում (Լոնդոն) ճարտարապետ Ինիգո Ջոնսի նախագծով։ Այն Հենրիխ 8-րդի ժամանակների թագավորական համալիրի մաս էր, որի տեղը Քրիստոֆեր Ռենը հետագայում կառուցեց Թագավորական ծովային հոսպիտալը (այժմ Ազգային ծովային թանգարան (Մեծ Բրիտանիա)։
Քուինս հաուսն իրեն շրջապատող Ռենի շինությունների հետ միասին 1997 թվականից գտնվում է ՅՈՒՆԵՍԿՕ-ի պաշպանության տակ որպես Համաշխարհային  ժառանգության հուշարձան։


== Պատմություն ==

Քուինս հաուսը բրիտանական ճարտարապետական ավանդույթի ուղղանկյունաքարն է և պալադիանյան ոճի առաջին օրինակը Եվրոպայի հյուսիսում։ Շենքի նախագծման ժամանակ Ջոնսը, հավանաբար, հիմնվել էր Մեդիչիի Պոջո-ա-Կայանոյի առանձնատան օրինակի վրա։ Դղյակի պատուհաններից բացվում է Թեմզայի տեսարանը։
Իր վերջնական տեսքը Քուինս հաուսը ստացավ նրանից հետո, երբ 1635 թվականին Ջոնսը վերակառուցեց այն նոր թագուհի Հենրիետտա-Մարիայի համար։ Յոթ տարի անց բռնկվեց քաղաքացիական պատերազմը, և թագուհին փախուստի դիմեց Անգլիայից։ Լուսամփոփները, որոնք դղյակի համար պատրաստել էր իտալացի Օրացիո Ջենտիլեսկին, պահպանվել են և հետագայում տեղափոխվել  Լոնդոնի կենտրոնի Մալբորո-հաուս։ Դղյակի մնացած ներքին հարդարանքը հիմնականում չի պահպանվել։
18-19-րդ դարերում Քուինս հաուսն օգտագործվում էր Ծովակալության կարիքների համար, մասնավորապես, այստեղ էր տեղակայված Թագավորական ռազմածովային քոլեջը։ 1807 թվականին դղյակը ցածր սյունաշարերով միացրեցին Ռենի ամրաշինական կցակառույցների հետ։
Քուինս հաուսի մանրակրկիտ վերանորոգումը կատարվել է 1986-1989 թվականներին։ 2012 թվականի Ամառային Օլիմպիական խաղերի ընթացքում նրա առջևի մարգագետնին անցան ձիասպորտի տեսակների մրցումները։


== Ծանոթագրություններ ==
(7425) Լեսսինգ

(7425) Լեսսինգ (անգլ.՝ Lessing), աստերոիդ աստերոիդների հիմնական գոտում։ Հայտնաբերվել է 1992 թվականի սեպտեմբերի 2-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,409624 ա. մ., առավելագույնը մոտենում է 1,9778 ա. մ. հեռավորության վրա և հեռանում 2,8414 ա. մ.։ Արեգակի շուրջ մեկ ամբողջական պտույտ է կատարում 1366,23 երկրային օրվա ընթացքում, իր ուղեծրով շարժվելով միջինում 0,2635 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7425) Լեսսինգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիլբազի

Վիլբազի (ֆր.՝ Villebazy), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 104 մարդ, բնակչության խտությունը` 8.54 մարդ/կմ²։ Բնակավայրը զբաղեցնում է 12.18 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 140 կմ հարավ-արևմուտք, Կարկասոն քաղաքից` 17 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 68 աշխատունակ (15-64 տարեկան)  բնակիչ, որոնցից ակտիվ էին 53-ը, իսկ ոչ ակտիվները` 15։ Ակտիվության ցուցանիշը կազմում է 77,9 %։ 53 աշխատունակ մարդկանցից աշխատել է 43 անձ (27 տղամարդ և 16 կին)։ Գործազուրկ են եղել 10 անձ (6 տղամարդ և 4 կին)։ 15 անաշխատունակներից 4-ը եղել են աշակերտներ կամ ուսանողներ, 2-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Դերևնյա Ռազեզդա Գայնի

Դերևնյա Ռազեզդա Գայնի (ռուս.՝ деревня разъезда Гайны, բաշկիրերեն՝ Гәйнә разъезы), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
AirNet Express

AirNet Express Ամերիկայի Միացյալ Նահանգների բեռնատար ավիաընկերություն, որի կենտրոնակայանը գտնվում է Կոլումբուսում։ Ավիաընկերությունը մասնագիտանում է փաստաթղթերի, փաթեթների և այլ փոքր բեռների տեղափոխման և առաքման մեջ։ Ավիաընկերությունը Միացյալ Նահագներում հանդիսանում է ավելի քան 300 բանկերի ամենամեծ տրանսպորտային գործընկեր։ Ներկայումս ավիաընկերության գործունեությունը հիմնականում կենտրոնացած է գիտության և բժշկության ճյուղերի կազմակերպություններից և հաստատություններից փաստաթղթերի կարևոր փաթեթների տեղափոխման վրա։
AirNet Express ավիաընկերությունը շահագործում է Կոլումբուսի Ռիքենբակեր միջազգային օդանավակայանը։ 2008 թվականի սեպտեմբերին ավիաընկերությունը հայտարարեց բեռների տարանցիկ հանգույցը Չիկագո տեղափոխելու, ինչպես նաև օդանավերի քանակի կրճատման և փոխադրումների երթուղային ցանցի վերակազմակերպման մասին։


== Պատմություն ==
Ավիաընկերությունը հիմնադրվել է 1974 թվականին հետևյալ անվանմամբ` US Check Airlines: Օդային բեռների շուկայում մինչև 1997 թվականի սեպտեմբերը ստեղծվել են յոթ ընկերություններ, որոնք համարյա համարժեք են իրենց գործունեության ոլորտում։

Wright International Express — ձեռք է բերվել 1984 թվականին,
Midway Aviation - տարածաշրջանային ավիաընկերության բաժին,
Pacific Air Charter - ընկերություն, հաստատվել է 1997 թվականի հունիս ամսին,2008 թվականի սկզբին ավիաընկերությունը ձեռք բերվեց Bayside Capital ներդրումային հոլդինգի կողմից 38 միլիոն ԱՄՆ դոլարով։


== Չվերթ ==
2008 թվականի դեկտեմբեր ամսի դրությամբ ավիաընկերության նավատորմը բաղկացած էր հետևյալ ինքնաթիռներից`


== Ծանոթագրություններ ==


== Արտաքին հղումներ ==
Ավիաընկերության պաշտոնական էջը AirNet Express
Լումբրերաս

Լումբրերաս (իսպ.՝ Lumbreras), քաղաք և մունիցիպալիտետ Իսպանիայում, մտնում է Ռիոխա նահանգի մեջ, ինչպես նաև Ռիոխա ինքնավար մարզի մեջ։ Մունիցիպալիտետը գտնվում է Տերրա դե Կամերոս շրջանում։ Տարածքը՝ 142,92 կմ²։ Բնակաչությունը 164 մարդ, (2010 թվականի տվյալներով)։ Հեռավորությունը պրովինցիայի կենտրոնից կազմում է 22 կմ։


== Պատկերասրահ ==

		
		
		
		
		


== Բնակչություն ==


== Ծանոթագրություններ ==
Սեն Ժուերի (Ավերոնի գավառ)

Սեն Ժուերի (ֆր.՝ Saint-Juéry), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 224 մարդ, բնակչության խտությունը` 7.72 մարդ/կմ²։ Բնակավայրը զբաղեցնում է 29.01 կմ² տարածք։


== Աշխարհագրություն ==
Գտնվում է Փարիզ քաղաքից 550 կմ հարավ, Թուլուզ քաղաքից` 110 կմ արևելք, Ռոդեզ քաղաքից` 50 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 128 աշխատունակ (15-64 տարեկան)  բնակիչ, որոնցից ակտիվ էին 99-ը, իսկ ոչ ակտիվները` 29։ Ակտիվության ցուցանիշը կազմում է 77,3 %։ 99 աշխատունակ մարդկանցից աշխատել է 96 անձ (55 տղամարդ և 41 կին)։ Գործազուրկ են եղել 3 անձ (1 տղամարդ և 2 կին)։ 29 անաշխատունակներից 5-ը եղել են աշակերտներ կամ ուսանողներ, 8-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ստարինկի (գյուղ, Կրասնինսկի շրջան)

Անվան այլ կիրառումների համար տե՛ս՝ ՍտարինկիՍտարինկի (ռուս.՝ Старинки), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մամլենկի

Մամլենկի (ռուս.՝ Мамленки), գյուղ Ռուսաստանի Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օմրի Ռոնեն

Օմրի Ռոնեն (անգլ.՝ Omry Ronen, եբրայերեն՝ עומרי רונן‎, ի ծնե անունը՝ Իմրե Սյորենի, հունգ.՝ Szörényi Imre, հուլիսի 12, 1937(1937-07-12), Օդեսա, Ուկրաինական ԽՍՀ, ԽՍՀՄ - նոյեմբերի 1, 2012(2012-11-01), Էն Արբոր, Միչիգան, ԱՄՆ), իսրայելցի, ապա ամերիկացի բանասեր, սլավոնագետ։


== Կենսագրություն ==
Ծնվել է 1937 թվականի հուլիսի 12-ին Օդեսայում։ Նրա հայրը եղել է հունգարացի կենսաքիմիկոս Էմերիխ (Իմրե) Սյորենին (1905, Մեդունիցա – 1959, Բուդապեշտ), որը 1933 թվականից ապրել է ԽՍՀՄ-ում։ Հայրենական մեծ պատերազմից առաջ ընտանիքը տեղափոխվել է Կիև, այնուհետև էվակուացվել են Ուֆա, որտեղից Կիև են վերադարձել 1944 թվականին։ 1950 թվականի հունվարին ընտանիքը տեղափոխվել է Բուդապեշտ։ Նույն թվականին նրա հայրը ուղարկվել է Կիև՝ մասնակցելու գիտաժողովի։ Այնտեղ նա ծանր հիվանդացել է, և ընտանիքը մնացել է ԽՍՀՄ-ում մինչև 1953 թվականի հունվարը, այնուհետև վերադարձել է Հունգարիա։
1954 թվականին Իմրե Սյորենին ընդունվել է Բուդապեշտի համալսարանի ֆիզիկայի բաժին, բայց մեկ տարի անց տեղափոխվել է հումանիտար ֆակուլտետ, որտեղ հաճախել է նաև Դյորդ Լուկաչի դասախոսություններին։ Մասնակցել է 1956 թվականի Հունգարական հեղափոխությանը և 1957 թվականի փետրվարին փախել Հարավսլավիա։ 1957 թվականի մայիսին մեկնել է Իսրայել։ Այնտեղ նա վերցրել է Իմրի Ռոնեն անունը և ընդունվել Հրեական համալսարան, որն ավարտել է 1965 թվականին՝ ստանալով արվեստների բակալավրի կոչում անգլիական բանահյուսության ու հնդեվրոպական լեզվաբանության բնագավառում։ Նույն թվականին նա տեղափոխվել է ԱՄՆ Մասաչուսետս նահանգի Ուոլտեմ քաղաք, որտեղ Բրանդեյսի համալսարանի կենսաքիմիայի բաժնում աշխատում էր նրա մայրը՝ կենսաքիմիկոս Բրոնիսլավա Սյորենին (Bronislava Szörényi, Ph.D.)։
1968 թվականին Օմրի Ռոնենն ավարտել է Հարվարդի համալսարանի ասպիրանտուրան, 1970-1971 թվականներին դասավանդել է Եյլի համալսարանում, ապա վերադարձել է Իսրայել։ Իսրայելում Ռոնենն զբաղվել է մանկավարժական ու հրատարակչական գործունեությամբ։ Որպես հրավիրված դոցենտ՝ Օմրի Ռոնենն աշխատել է Եյլի համալսարանում 1975-1976 և 1977-1978 թվականներին, 1984-1985 թվականներին մի քանի դասընթաց է վարել Հարվարդի համալսարանում։ 1985 թվականից Օմրի Ռոնենն ապրել է Էնն Արբոր քաղաքում, որտեղ դասավանդել է Միչիգանի համալսարանում։
Օմրի Ռոնենի՝ ռուս գրականության պատմությանն ու պոետիկային նվիրված հոդվածները տպագրվել են ռուսական ժողովածուներում ու ամսագրերում, ինչպիսիք են՝ «Литературное обозрение» և «Новое литературное обозрение»։ «Звезда» ամսագրում նա վարել է «Էնն քաղաքից» (ռուս.՝ «Из города Энн») խորագիրը կրող բաժինը։ Ռուսաստանում հրատարակվել են նրա «Серебряный век как умысел и вымысел», «Օսիպ Մանդելշտամի պոետիկան» («Поэтика Осипа Мандельштама»), «Էնն քաղաքից» («Из города Энн»), «Սպի» («Шрам»), «Օտարասիրություն» («Чужелюбие») գրքերը։ Օմրի Ռոնենը 2002 թվականին արժանացել է «Звезда» ամսագրի մրցանակին։
Օմրի Ռոնենի կինը եղել է գրականագետ Իրենա Ռոնենը՝ իսրայելցի բանասեր Միխայիլ Վայսկոպֆի քույրը։
Օմրի Ռոնենը մահացել է 2012 թվականի նոյեմբերի 1-ին Էնն Արբորում։


== Մատենագրություն ==
Ronen O. (1983)։ An Approach to Mandel’shtam։ Jerusalem: The  Magnes Press of the Hebrew University 
Ронен О. (2000)։ Серебряный век как умысел и вымысел։ Москва: ОГИ 


== Ծանոթագրություններ ==


== Արտաքին հղումներ ==
Омри Ронен в «Журнальном зале» (ռուս.)
Некролог (ռուս.)
Նադեժդա Սավչենկո

Նադեժդա Վիկտորովնա Սավչենկո (ուկրաիներեն՝ Надія Вікторівна Савченко, մայիսի 11, 1981(1981-05-11), Կիև, Ուկրաինական ԽՍՀ, ԽՍՀՄ), Ուկրաինայի ԶՈՒ ծառայող, ավագ լեյտենանտ։ Մի-24 ուղղաթիռի օպերատոր։ Ուկրաինայի Գերագույն Ռադայի դեպուտատ, ԵԽԽՎում Ուկրաինայի մշտական պատվիրակության անդամ 2014 թ. դեկտեմբերից։ 2015 թ. մարտին պարգևատրվել է Ուկրաինայի հերոսի կոչմամբ։
Հայտնի է դարձել այն բանից հետո, երբ չպարզված հանգամանքներում հայտնվել է ռուսական քննչական կալանավայրում Համառուսաստանյան պետական հեռուստառադիոընկերություն լրագրողների Լուգանսկի մոտ սպանության մեղսակցության մեղադրանքով։ Հացադուլ է իրականացնում։


== Հղումներ ==

Допрос Надежды Савченко // YouTube, 19.06.2014. (ռուս.)
История Савченко: кратчайший пересказ // «Meduza», 10.02.2015
Սվիստովկա (գյուղ, Կրասնենսկի շրջան)

Սվիստովկա (ռուս.՝ Свистовка), գյուղ Ռուսաստանի Բելգորոդի մարզի Կրասնենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չուֆֆիկ

«Չուֆֆիկ», ռեժիսոր Լեոնիդ Կայուկովի ռուսական մուլտֆիլմը, որը նկարահանվել է Եվգենի Չարուշինի հեքիաթի մոտիվներով՝ 1993 թվականին։


== Սյուժե ==
Ամանորի նախաշեմին որսորդը քնելուց առաջ երազանք է պահում. փոքրանալ և հայտնվել անտառում` իմանալու համար, թե ինչ են զգում անտառային կենդանիները ձմեռային գիշերով։ Դրանից հետո նա պառկում է մահճակալին ու քնում։ Այդ ընթացքում Ձմեռ պապը պատուհանից թռչում է սենյակ և կատարում է նրա ցանկությունը։ Տղամարդը չափսերով փոքրանում է և ցրտաշունչ ամպիկի վրա թռչում է անտառ։ Այնտեղ բուն հարձակվում է նրա վրա և վայր է գցում ամպիկից։
Ընկնելով տղամարդը հայտնվում է ձյան տակ՝ փոսի մեջ, որտեղ նրան հանդիպում է մկնիկը։ Երկուսն էլ լրջորեն վախենում են, բայց հետո ծանոթանում և շփվում են միմյանց հետ։ Մկնիկը հերոսին պատմում է, թե ինչպես է նա վախով անցկացնում ամբողջ ձմեռը։ Նրանց վրա հարձակվում է չար գետնափորը, ինչը մեծապես վախեցնում է նրանց, բայց հաջողում են փախչել գետնափորից։ Մկնիկը տղամարդուն տանում է արջի որջը և ցույց է տալիս իր բույնը՝ քնած արջի ականջի ետևում։ Սակայն, տղամարդն ընկնում է արջի քթանցքը, նա փռշտում է ու դուրս շպրտում տղամարդուն, որտեղ նա հանդիպում է գայլին և փախչում է նրանից։ Վազքի ընթացքում տղամարդը դեմ է առնում վախկոտ նապաստակին ու ցատկում է նրա վրա։ Միասին նրանք փախչում են չար գայլից։ Հետո նապաստակը տղամարդուն հյուրասիրում է կաղամախու ճյուղեր և փախչում՝ հիշելով, որ մոտակայքում թափառում է գայլը։
Ցատկելով ցրտից՝ տղամարդն արթնացնում է անտառաքլորին։ Նա իր թևի տակ տաքացնում է տղամարդուն, և նրանք ձյան մեջ թաղված միասին ննջում են։ Նրանք արթնանում են ինչ-որ մեկի քայլերի ձայնից։ Սարսափած անտառաքլորը թռչում է իր մեջքին նստած տղամարդու հետ միասին։ Հանկարծ լսվում է ուժեղ կրակոց։ Տղամարդն արթնանում է իր անկողնում և չի կարողանում հասկանալ՝ այս ամենը նրա հետ պատահել է երազում, թե՞ իրականում։


== Նկարահանող խումբ ==


== Դերերը հնչեցրին ==


== Մուլտֆիլմի մասին ==
Մուլտֆիլմի հիմքում Եվգենի Չարուշինի հեքիաթն է։ Սա անտառի Նոր տարվա ժամանակակից տարբերակ է։
Մուլտֆիլմում օգտագործվում է կոմպոզիտոր Գեորգի Սվիրիդովի (Ռոմանս) և Իգոր Եֆիմովի երաժշտությունը։
Որոշ դպրոցներում մուլտֆիլմն առաջին դասարանի աշակերտների համար օգտագործվում է որպես ուսուցողական նյութ։
«Չուֆիկ»-ը բառ է, որը մուլտֆիլմում հաճախ արտասանում է անտառաքլորը։


== Ծանոթագրություններ ==


== Արտաքին հղումներ ==
«Չուֆֆիկ» մուլտֆիլմը «Անիմատոր.ռու» կայքում
Չուֆֆիկ(անգլ.) ֆիլմը Internet Movie Database կայքում
Կուլիկովո (գյուղ, Կրսնոբորսկի շրջան)

Անվան այլ կիրառումների համար տե՛ս՝ ԿուլիկովոԿուլիկովո (ռուս.՝ Кулико́во), գյուղ Ռուսաստանի Արխանգելսկի մարզի Կրսնոբորսկի շրջանի կազմում։
Բնակչությունը 2010 թվականին գրանցված տվյալներով կազմում էր 679 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ձկնկուլներ

Ձկնկուլներ (լատ.՝ Phalacrocoracidae), հավալուսնանմանների կարգի թռչունների ընտանիք։ Հայտնի է 30, Հայաստանում՝ 2 տեսակ՝ մեծ ձկնկուլ և փոքր ձկնկուլներ։ Մեծ ձկնկուլի բնադրագաղութները Գիլլի լճի չորացումից հետո անհետացել են։ Մեծ թիվ են կազմում փոքր ձկնկուլի բնադրագաղութները Արարատյան դաշտում։ Աչքի են ընկնում միջին երկարության, կեռ ծայրով, ատամնանման եզրեր ունեցող կտուցով, երկար վզով։


== Պատկերասրահ ==
Ֆրեդ Կլաուս (ֆիլմ)

Ֆրեդ Կլաուս (անգլ.՝ Fred Claus), ռեժիսոր Դևիդ Դոբկինի ամերիկյան ամանորյա կինոկատակերգությունը, որն էկրան է բարձրացել 2007 թվականին Ամերիկայի Միացյալ Նահանգներում։ Գլխավոր դերերում հանդես են եկել Վինս Վոնը, Փոլ Ջիամատին, Քևին Սպեյսին, Ռեյչել Ուայզը, Քեթի Բեյթսը և Միրանդա Ռիչարդսոնը։


== Սյուժե ==
Ֆիլմը հիմնված է Դոնալդ Հենկելի հայտնի «Սանտայի առասպելը և նրա եղբայր Ֆրեդը» պոեմի հիման վրա։ Ֆիլմը սկսվում է Ամերիկայի Միացյալ Նահանգներում մի կնոջ ծննդաբերությամբ։ Ծննդաբերությունից մի քանի րոպե հետո նորածին երեխան արտաբերում է իր առաջին բառերը՝ հո՜, հո՜, հո՜։ Մայր Կլաուսը կանչում է իր որդուն՝ Ֆրեդերիկին, որ գա ծանոթանալու իր եղբոր հետ, ում որոշում է անվանել Նիկոլաս։
Շուտով գալիս է Սուրբ Ծնունդը։ Տեսնելով ամանորյա տոնածառի տակ նվերներ՝ Նիկը սկսում է բացել իր և եղբոր նվերները և որոշում է դրանք բոլորը տալ որբերին։ Սա զայրացնում է Ֆրեդերիկին։ Կլաուս մայրիկը խորհուրդ է տալիս Ֆրեդին լինել ավելի բարյացակամ ինչպես իր եղբայրն է, ինչն էլ իր հերթին ավելի է վրդովվեցնում Ֆրեդին։
Իրեն մեկուսացած զգալով՝ Ֆրեդը հաճախ էր մագլցում մի ծառ և խնդիրները պատմում մի թռչնի։ Մի անգամ Նիկը կտրում է այդ ծառը՝ ասելով, որ Ֆրեդն այժմ կարող է այն տուն բերել, քանի որ այնքան շատ է սիրում այդ ծառը։ Թռչնի բունն այժմ ավերված էր, և թռչունը ստիպված հեռանում է։ Սա ևս մեկ անջրպետ էր եղբայրների հարաբերություններում։
Տարիներ անց Նիկը դառնում է Սանտա Կլաուս՝ ի շնորհիվ նրա կատարած բարի գործերի և դրանից հետո նրա ընտանիքի՝ մոր և եղբոր է առնում և նրանք չեն ծերանում։ Այսպիսով, Նիկը դառնում է մերօրյա Սանտա Կլաուսը, ով նվերներ է բաժանում մարդկանց, իսկ նրա եղբայրը՝ Ֆրեդը, Չիկագոյում աշխատում է որպես գործակալ, ով այդ նվերները հասցնում էր հասցեատերերին։
Չիկագոյում նա սիրահարվում է Վանդա անունով մի աղջկա։ Աղջիկը բարկանում է Ֆրեդի վրա այն բանի համար, որ վերջինս մոռանում է, որ հաջորդ օրը աղջկա ծննդյան օրն է։ Վանդան հիշում է իր նախորդ ծննդյան օրը, երբ Ֆրեդը խոստացել էր նրան տանել Ֆրանսիա։ Երբ Ֆրեդը վերադառնում է իր բնակարան և սկսում հավաքել իրերը՝ մեկնելու համար, Սեմուել Գիբոնս անունով մի որբ երեխա է ներս մտնում։ Որբուկն ասում է, որ Սուրբ ծննդին ցանկանում է Մակարոնի անունով շան ձագուկի։ Ֆրեդը կոպտում է տղային և վռնդում։


== Ծանոթագրություններ ==
NGC 4

NGC 4 (այլ նշանակումներ՝ PGC 212468), ոսպնյակաձև գալակտիկա (S0) Ձկների համաստեղությունում։ 
Գալակտիկան հայտնաբերել է գերմանացի աստղագետ Ալբերտ Մարթը 1864 թվականի նոյեմբերի 29-ին։ Նա օգտագործել է Ուիլյամ Լասելի 48 դյույմանոց (122 սմ) արտացոլող աստղադիտակը Մալթա կղզում, որն այդ ժամանակ աշխարհում երկրորդն էր։
1888 թվականին Ջոն Դրեյերը գալակտիկան ներառել է «Նոր ընդհանուր կատալոգում» (NGC), որպես NGC 4՝ նկարագրելով այն որպես «չափազանց թույլ» միգամածություն։
Դիտարկելով այս և մի քանի այլ գալակտիկաներ, որոնք հայտնաբերվել էին նույն գիշերը, Մարթը սխալմամբ իր աստղադիտակի եզրակողը զրոյի հավասարեցրեց, ինչի արդյունքում «Նոր ընդհանուր կատալոգում» դրանց կոորդինատները նշվեցին որոշակի տեղաշարժով։ Արդյունքում, որոշ ժամանակակից կատալոգներում (օրինակ՝ LEDA), ավելի պայծառ NPM1G +07.0004 գալակտիկան, որը նաև հայտնի է որպես PGC 620, նույնացվել է NGC 4-ի հետ, որը գտնվում է Մարթի մարտնանշած դիրքից 21 աղեղային րոպե հեռավորության վրա։ Կատալոգների մեծամասնությունում սխալն այժմ վերացվել է, և PGC 212468 գալակտիկան ճշտությամբ նույնացվել է NGC 4-ի հետ։
Այս օբյեկտը մտնում է «Նոր ընդհանուր կատալոգի» բնօրինակ հրատարակության մեջ ներառվածների թվում։


== Տես նաև ==
Նոր ընդհանուր կատալոգ


== Ծանոթագրություններ ==


== Արտաքին հղումներ ==
Տեղեկատվություն անգլերենով և ֆրանսերենով բնօրինակ «Նոր ընդհանուր կատալոգից»
Տեղեկատվություն(անգլ.) Նոր ընդհանուր կատալոգի վերանայված տարբերակից
SIMBAD(անգլ.)
VizieR(անգլ.)
NASA/IPAC Extragalactic Database(անգլ.)
GC-ին նվիրված հրատարակությունների ցանկ 4
Նույնանիշ

Նույնանիշ են կոչվում ձևով տարբեր, իմաստով նույն բառերը։ Նույնանիշները հոմանիշ բառերի մի ենթատեսակն են և կոչվում են նաև բացարձակ հոմանիշներ։ Օրինակ՝ համեմատել - բաղդատել։
Նույնանիշ բառերը լեզվի մեջ առաջ են գալիս տարբեր ճանապարհներով՝

բուն հայերեն և փոխառյալ բառերով - մարդասեր - հումանիստ
գրական լեզվի և բարբառային բառերից - նիհար - լղար
ժամանակակից գրական հայերենի և գրաբարյան բառերով - որովհետև - քանզի
արևելահայերեն և արևմտահայերեն բառերով - օդապարիկ - անկարգել


== Տես նաև ==
Հոմանիշ
Համանիշ


== Ծանոթագրություններ ==
Եվրոպայի չեմպիոնների գավաթի եզրափակիչ 1981

Եվրոպայի չեմպիոնների գավաթի եզրափակիչ 1981, ֆուտբոլային հանդիպում անգլիական Լիվերպուլի և իսպանական Ռեալ Մադրիդի միջև, որը տեղի է ունեցել 1981 թվականի մայիսի 27-ին Ֆրանսիայի Փարիզ քաղաքի Պարկ դե Պրենց մարզադաշտոմ։ Այն Եվրոպայի չեմպիոնների գավաթ 1980-1981 մրցաշրջանի եզրափակիչ հանդիպումն էր։ Սա Լիվերպուլի երրորդ եզրափակիչն էր 1977 և 1978 թվականներից հետո, իսկ Ռեալ Մադրիդի համար իններորդ եզրափակիչն էր, որից վեցում նրանք հաղթանակ էին տարել։
Յուրաքանչյուր ակումբի համար եզրափակիչ հասնելու համար պահանջվեց անցնել չորսական փուլ։ Ամեն փուլում ակումբները խաղացին երկուական անգամ։ Բացառույամբ մեկ փուլի Լիվերպուլը բոլոր հանդիպումներում վստահ հաղթանակ տարան, միայն Բավարիա Մյունխենին հաղթեցին մրցակցի հարկի տակ խփած գոլի շնորհիվ։ Ռեալը մինչև եզրափակիչ մասամբ անցավ վստահորեն, մասամբ դժվարություններ ունեցավ։


== Ճանապարհ դեպի եզրափակիչ ==


=== Լիվերպուլ ===
Լիվերպուլը որակավորվեց մրցույթին, որպես Անգլիայի չեմպիոն` հաղթելով Ֆուտբոլային լիգա 1979–80-ում։ Նրանց առաջին մրցակիցը Ֆինլանդիայի չեմպիոն Օլուն Պալոսուերան էր։ Առաջին խաղը Ֆինլանդիայում ավարտվեց 1-1 հաշվով, երկրորդ խաղում Լիվերպուլը հաղթեց 10-1 հաշվով։
Երկրորդ փուլում Լիվերպուլի մրցակիցը Շոտլանդիայի չեմպիոն Աբերդինն էր, որի մարզիչը Ալեքս Ֆերգյուսոնն էր։ Առաջին խաղը կայացավ Շոտլանդիայում և Լիվերպուլը հաղթեց նվազագույն 1-0 հաշվով։ Երկրորդ խաղում Լիվերպուլը հաղթեց 4-0 հաշվով և ընդհանուր 5-0 հաղթանակից հետո դուրս եկավ քառորդ եզրափակչ, որտեղ պետք է հանդիպեին Բուլղարիայի չեմպիոն ԲԿՄԱ Սոֆիայի հետ։ Քառորդ եզրափակչում Լիվերպուլը նույնպես դժվարություն չունեցավ և հաղթեց 6-1 ընդհանուր հաշվով։
Կիսաեզրափակչում Լիվերպուլի մրցակիցը Գերմանիայի չեմպիոն Բավարիա Մյունխենն էր։ Առաջին խաղը Անգլիայում ավարտվեց գոլազուրկ ոչ ոքի։ Լիվերպուլին անհրաժեշտ էր գոլ խփել Մյունխենում եզրափակիչ դուրս գալու համար, բացի այդ նրանց չէր կարող օգնել հարձակվող Կենի Դանգլիշը, ով վնասվածք ստացավ հանդիպման առաջին րոպեներին, իսկ նրան փոխարինեց անփորձ Հովարդ Գեյլին։ Սակայն Գեյլին արդարացրեց իրեն և ժամանակ առ ժամանակ անհարմարություններ էր պատճառում Բավարիայի պաշտպանությանը։ Լիվերպուլը առաջ անցավ Ռեյ Քենեդիի շնորհիվ 7-րդ րոպեին։ Բավարիան հավասարեցրեց հաշիվը Կառլ-Հայնց Ռումենիգեի շնորհիվ։ Հանդիպման մնացած ժամանակում այլևս գոլ չգրանցվեց և Լիվերպուլը դուրս եկավ եզրափակիչ մրցակցի հարկի տակ խփած գոլի շնորհիվ։ Սա Լիվերպուլի հինգերորդ եզրափակիչն էր հինգ մրցաշրջաններում։


=== Ռեալ Մադրիդ ===


== Ծանոթագրություններ ==
Նեմեա (հնագույն քաղաք)

Նեմեա (հին հունարեն՝ Νεμέα), հնագույն քաղաք Հին Հունաստանում՝ Պելոպոնեսի հյուսիս-արևելքում, Կորնթոս քաղաքից արևմուտք՝ Կորնթոսի և Արգոլիդայի սահմանի վրա։
Համարվում է Եվրոպայի հնագույն քաղաքներից մեկը։ Նեմեան նշանավոր է նրանով, որ այստեղ լայն գործունեություն է ծավալել Հերակլեսը։


== Պատմություն ==
Նեմեան հայտնի է նրանով, որ այստեղ լայն գործունեություն է ծավալել Հերակլեսը։ Հունական դիցարանի հերոս, Զևս աստծո և Ամփիտրիոնի կին Ալկմենեեսի որդին՝ Հերակլեսը, Նեմեայում մենամարտել է հին հունական աստվածաբանության մեջ չարության խորհրդանիշ հանդիսացող նեմեյան առյուծի հետ, քանի որ վերջինս ահաբեկում էր տեղի բնակչությանը։
Մենամարտում նա հաղթում է առյուծին և աստվածացվում տեղացիների կողմից։ Հին ժամանակներում Նեմեայում անցկացվել են մարզական խաղեր` ի պատիվ հին հույների գերագույն աստված Զևսի։
Կա մի առասպել, որի համաձայն Հին Հունաստանի արքայի երիտասարդ որդին սպանում է մի օձի, որի տեղում էլ սկսվում են անցկացվել խաղերը։ Հայտնի է, որ որպես կանոն խաղերը սկսել են անցկացվել մ.թ.ա. 573 թվականից։ Մ.թ.ա. 330-320 թվականներին Նեմեայում կառուցվում է մարզադաշտ, որի ավերակները հայտնաբերվել են։
Կարճ ժամանակահատվածում Նեմեական խաղերը ձեռք են բերել համահունական բնույթ։ Քաղաքն ունի փոքրիկ հնագիտական թանգարան, որտեղ պահվում են պղնձե և արծաթե մետաղադրամներ, մարզական իրեր և այլ արտեֆակտներ, որոնք հայտնաբերվել են հնագիտական պեղումների ժամանակ։
Նեմեա քաղաքից 4 կմ հեռավորության վրա գտնվում է մեկ այլ քաղաքի՝ Ֆիլիպուսի ավերակները։ Հայտնի է, որ մ.թ.ա. 7-րդ դարում այն կառավարվել է Լեոն տիրանոսի կողմից։


== Աղբյուրներ ==
М. Мавроматаки. «Греция, между мифом и историей»
Г.Берве «Тираны Греции»
A Lonely Night

«A Lonely Night»-ը (թարգմանաբար՝ «Միայնակ գիշեր») կանադացի երգիչ The Weeknd-ի երրորդ «Starboy» ալբոմի երգերից մեկն է։ Այն գրվել է The Weeknd-ի, Մաքս Մառտինի, Պետեր Սվենսսոնի, Սավան Կոտեչաի, Ալի Պայամիի, Ահմեդ Բելշի, Ջեյսոն Քուինվիլլի կողմից, իսկ պրոդյուսերներն են Ալի Պայամին և Մաքս Մառտինը։


== Պատմություն ==
«A Lonely Night»-ը փոստ-դիսկո է որը ներշնչվել է Մայքլ Ջեքսոնի «Բիլլի Ջին» ֆանկով։ Այն գրված է սոլ մինոռում։ Երգը մի աղջկա մասին է որը տարվել եր հարաբերութուններով և մեռժվել եր The Weeknd-ի կողմից։ Համեմատելով այս երգը ալբոմի այլ  երգերի հետ կարելի է հանգել այն եզրակացությանը, որ «Starboy» ալբոմի գլխավոր միտքը հարաբերությունների հետ կապված կարիքի մասին է։


== Քննադատական ​​ընդունելություն ==
Երգը արժանացավ քննադատների դրական արձագանքներին, շատերը հաճոյախոսում էին The Weeknd-ի ձայնը։ 2016 թվականի նոյեմբերի 29-ին baeblemusic.com կայքից Քրիստիեն Սպրաչը այն անվանեց «Օրվա երգ»՝ ասելով, որ «Սինթբասերն ու գրավիչ երգչախումբը ստեղծում են այնպիսի երգ, որը լսելիս չես կարող չպարել»։


== Անդրադարձ չարթերում ==
Ինչպես Starboy-ի այլ երգերը, «A Lonely Night»-ը տեղ զբաղեցրեց ԱՄՆ-ի Billboard Hot 100-ում՝ լինելով 69-րդը։ Երգը նաև զբաղեցրեց Կանադայի Hot 100-ի 40-րդ հորիզոնականը։ Չնայած որ երգը չթողարկվեց որպես սինգլ, այն կարողացավ ընդգրկվել Կանադական Hot AC Airplay աղյուսակում՝ հասնելով 45-րդ հորիզոնական և մնալ չարթում շուրջ երեք շաբաթ։


== Հեղինակային իրավունքի խախտման մասին ==
2019 թվականին երեք բրիտանացի երգահաններ՝ Ուիլյամս «Բիլլի» Սմիթը, Բրայան Քլովերը և Սքոթ Մաքքալոչը դատի տվեցին The Weeknd-ին և Belly-ին հեղինակային իրավունքների խախտման համար։ Նրանք պնդում էին, որ Starboy-ի 2016 թվականի երգը իրենց 2004 թվականի «I Need to Love» երգի բացահայտ պատճեն է։ Երգահանները պահանջել են վնասի չսահմանված չափի գումար և դրա հետ մեկտեղ ՝150 000 ԱՄՆ դոլար յուրաքանչյուր իրավական և դատաբժշկական փորձագիտության համար։ Դատավարության ընթացքում The Weeknd-ին ներկայացնում էր բրիտանական Russels իրավաբանական ընկերությունը։ Հեղինակային իրավունքի գործը հետագայում շահեց The Weeknd-ը `Կալիֆոռնիայի Կենտրոնական շրջանային դատարանի կայացրած որոշումից հետո։
«The Smith, Clover, McCulloch vs. The Weeknd» իրավախախտման վերաբերյալ դատավարությունը երկրորդն էր The Weeknd-ի երրորդ ստուդիական ալբոմի երգի դեմ։


== Քավրներ ==
Կուբայական ծագման ամերիկացի երգչուհի և երգահան Գիզել Բելլասը թողարկել է «A Lonely Night» երգի քավերը՝ անմիջապես 24-ից 48 ժամվա ընթացքում վերածելով այն ռոքի։ Հանրապետության կողմից նրա քավրը ջնջվեց Youtube-ից հեղինակային իրավունքի խախտման պատճառով։ Այն այժմ գոյություն ունի միայն Soundcloud-ում, որտեղ այն հավաքել է տասնյակ հազարավոր դիտումներ։


== Թողարկումներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում
Սուրովցևո (գյուղ, Դուխովշչինսկի շրջան)

Անվան այլ կիրառումների համար տե՛ս՝ ՍուրովցևոՍուրովցևո (ռուս.՝ Суровцево), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կամիշևախա (այլ կիրառումներ)

Կամիշևախա, կարող է վերաբերել՝

Կամիշևախա - ավան, Ուկրաինայի Դոնեցկի մարզի Վելիկոնովոսյոլկովսկի շրջանում
Կամիշևախա - գյուղ, Ուկրաինայի Դոնեցկի մարզի Ամվրոսիևսկի շրջանում
Կամիշևախա - քաղաքատիպ ավան, Ուկրաինայի Դոնեցկի մարզի Կրամատորսկի քաղաքային խորհրդում
Կամիշևախա - քաղաքատիպ ավան, Ուկրաինայի Զապորոժիեի մարզի Օրեխովի շրջանում
Կամիշևախա - գյուղակ (խուտոր) Ռուսաստանի Դաշնության Ռոստովի մարզի Ակսայի շրջանում
Կամիշևախա - գյուղակ (խուտոր) Ռուսաստանի Դաշնության Ռոստովի մարզի Ակսայի շրջանում
Կամիշևախա - գյուղակ (խուտոր) Ռուսաստանի Դաշնության Ռոստովի մարզի Կագալնիցկի շրջանում
Մագդալենա Մելցաժ

Մագդալենա Մելցաժ (լեհ.՝ Magdalena Mielcarz, մարտի 3, 1978(1978-03-03), Վարշավա, Լեհաստան), լեհ դերասանուհի, մոդել, երգչուհի։ Հիմնականում ապրում է Նյու Յորքում։


== Կենսագրություն ==
1997 թվականին ավարտել է Վարշավայի Jaroslaw Dabrowski High School-ը և նույն թվականին Վարշավայի համալսարանում սկսել է սովորել լրագրություն և քաղաքագիտություն։
1989 թվականին թագուհի Յադվիգայի դերով նկարահանվել է Paziowie փոքրիկ հեռուստանովելում։


== Դերերը կինոյում ==


== Ծանոթագրություններ ==
Սլոբոդկա (գյուղ, Յարմոլինի շրջան)

Անվան այլ կիրառումների համար տե՛ս՝ ՍլոբոդկաՍլոբոդկա (ուկրաիներեն՝ Слобідка), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Սլոբոդկա գյուղում բնակվում էր 231 մարդ։ Բնակավայրը զբաղեցնում է 1815 կմ² տարածք։ Բնակչության խտությունը կազմում էր 127,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերնյանկա

Վերնյանկա (ուկրաիներեն՝ Вернянка), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1800 թվականին։
2001 թվականի տվյալներով Վերնյանկա գյուղում բնակվում էր 75 մարդ։ Բնակավայրը զբաղեցնում է 0,715 կմ² տարածք։ Բնակչության խտությունը կազմում էր 104,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արըհ

Արըհ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==